
[bookmark: bookmark5][bookmark: bookmark6]Αθήνα, 2026
Α. Επιλογή Θέματος
[bookmark: bookmark7][bookmark: bookmark8]Η εκπόνηση Μεταπτυχιακής Διπλωματικής Εργασίας αποτελεί απαραίτητη προϋπόθεση για την απόκτηση του Διπλώματος Μεταπτυχιακών Σπουδών (Δ.Μ.Σ.) από τους φοιτητές/τις φοιτήτριες του Προγράμματος Μεταπτυχιακών Σπουδών (Π.Μ.Σ.) «Καρδιομεταβολική Ιατρική» της Ιατρικής Σχολής του Εθνικού και Καποδιστριακού Πανεπιστημίου Αθηνών. Η Μεταπτυχιακή Διπλωματική Εργασία είναι υποχρεωτική και εκπονείται κατά τη διάρκεια του τελευταίου (Δ΄) εξαμήνου σπουδών.
Μετά τον καθορισμό του θέματος της Μεταπτυχιακής Διπλωματικής Εργασίας, σε συνεργασία με τον Υπεύθυνο Επιβλέποντα, ο μεταπτυχιακός φοιτητής ή η μεταπτυχιακή φοιτήτρια υποχρεούται να ενημερώσει τη Γραμματεία του Π.Μ.Σ. μέσω ηλεκτρονικού ταχυδρομείου, αποστέλλοντας τα ακόλουθα στοιχεία: (α) τον τίτλο της Μεταπτυχιακής Διπλωματικής Εργασίας στην ελληνική και στην αγγλική γλώσσα, (β) το ονοματεπώνυμο του Υπεύθυνου Επιβλέποντα και (γ) τη γλώσσα συγγραφής της Μεταπτυχιακής Διπλωματικής Εργασίας (ελληνική ή αγγλική). Η γνωστοποίηση των ανωτέρω στοιχείων αποτελεί το επίσημο στάδιο καταχώρισης της Μεταπτυχιακής Διπλωματικής Εργασίας από τη Γραμματεία του Π.Μ.Σ.

Β. Συγγραφή Διπλωματικής Εργασίας
Η Μεταπτυχιακή Διπλωματική Εργασία συντάσσεται στην ελληνική ή στην αγγλική γλώσσα. Το κείμενο της εργασίας πρέπει να είναι πλήρες, να χαρακτηρίζεται από επιστημονική εγκυρότητα, γλωσσική σαφήνεια και ορθή δομή, καθώς και να πληροί τους κανόνες της ακαδημαϊκής γραφής. Απαραίτητη προϋπόθεση αποτελεί η τήρηση των κανόνων ορθογραφίας και σύνταξης, καθώς και των αρχών της επιστημονικής δεοντολογίας.

Ιδιαίτερη έμφαση πρέπει να δίδεται στην ορθή χρήση των βιβλιογραφικών παραπομπών και στην αποφυγή κάθε μορφής λογοκλοπής. Ως λογοκλοπή νοείται η παρουσίαση ιδεών, δεδομένων, κειμένων ή άλλου επιστημονικού έργου τρίτων ως πρωτότυπου έργου του συγγραφέα, χωρίς την κατάλληλη αναφορά στην πηγή προέλευσής τους, καθώς και η αυτούσια αντιγραφή ή μετάφραση κειμένων χωρίς την απαιτούμενη βιβλιογραφική τεκμηρίωση.
Η Μεταπτυχιακή Διπλωματική Εργασία πρέπει να ακολουθεί την ακόλουθη δομή:
• Εξώφυλλο
• Περίληψη στην ελληνική γλώσσα και λέξεις-κλειδιά
• Περίληψη στην αγγλική γλώσσα (Abstract) και λέξεις-κλειδιά
• Ευχαριστίες (προαιρετικά)
• Πίνακας περιεχομένων
• Κατάλογος συμβόλων, ακρωνυμίων και συντομογραφιών (εφόσον υπάρχουν). Εναλλακτικά, οι συντομογραφίες μπορούν να αναπτύσσονται κατά την πρώτη εμφάνισή τους στο κείμενο.
• Γενικό μέρος
• Ειδικό μέρος
• Βιβλιογραφία
• Παραρτήματα (εφόσον υπάρχουν)
Η αρίθμηση των σελίδων πρέπει να είναι συνεχής και να τοποθετείται στο κάτω μέρος κάθε σελίδας.
Η μορφοποίηση του κειμένου της Μεταπτυχιακής Διπλωματικής Εργασίας πρέπει να πληροί τις ακόλουθες προδιαγραφές:
[bookmark: bookmark10][bookmark: bookmark9]• Διάστιχο: 1,5
• Στοίχιση: πλήρης
• Γραμματοσειρά: Aptos
• Μέγεθος γραμματοσειράς (σώμα κειμένου): 11 στιγμές (pt)

[bookmark: bookmark11][bookmark: bookmark12]Γ. Εξώφυλλο/Σελίδα τίτλου και Εσώφυλλο
Στο άνω μέρος του εξωφύλλου αναγράφονται η επωνυμία του εκπαιδευτικού ιδρύματος και ο τίτλος του Προγράμματος Μεταπτυχιακών Σπουδών. Στο κέντρο του εξωφύλλου αναγράφεται ο τίτλος της Μεταπτυχιακής Διπλωματικής Εργασίας και ακολουθεί το ονοματεπώνυμο του μεταπτυχιακού φοιτητή ή της μεταπτυχιακής φοιτήτριας.
Στο άνω μέρος του εσωφύλλου αναγράφονται η επωνυμία του εκπαιδευτικού ιδρύματος και ο τίτλος του Προγράμματος Μεταπτυχιακών Σπουδών. Στο κέντρο του εσωφύλλου αναγράφεται ο τίτλος της Μεταπτυχιακής Διπλωματικής Εργασίας και ακολουθεί το ονοματεπώνυμο του μεταπτυχιακού φοιτητή ή της μεταπτυχιακής φοιτήτριας. Στη συνέχεια αναγράφονται το ονοματεπώνυμο και ο ακαδημαϊκός τίτλος του Υπεύθυνου Επιβλέποντα, καθώς και τα ονοματεπώνυμα και οι ακαδημαϊκοί τίτλοι των λοιπών μελών της Τριμελούς Εξεταστικής Επιτροπής.
Δ. Περιεχόμενο Διπλωματικής Εργασίας
[bookmark: bookmark13][bookmark: bookmark14][bookmark: bookmark15][bookmark: bookmark16]Εισαγωγή
Η εισαγωγή έχει ως βασικό στόχο να προϊδεάζει τον αναγνώστη για το αντικείμενο και το περιεχόμενο της Μεταπτυχιακής Διπλωματικής Εργασίας. Ειδικότερα, περιλαμβάνει την επιστημονική προσέγγιση του θέματος, συνοδευόμενη από σύντομη ανασκόπηση της σχετικής ελληνικής και διεθνούς βιβλιογραφίας, με έμφαση στα πλέον πρόσφατα και αξιόπιστα επιστημονικά δεδομένα. Η εισαγωγή καταλήγει στη διατύπωση του ερευνητικού προβλήματος, του σκοπού της μελέτης και, όπου απαιτείται, των ερευνητικών υποθέσεων ή ερωτημάτων. Παράλληλα, μπορούν να παρουσιάζονται οι βασικές έννοιες που είναι απαραίτητες για την κατανόηση του αντικειμένου της εργασίας.

Γενικό Μέρος
[bookmark: bookmark17][bookmark: bookmark18]Στο Γενικό Μέρος αναπτύσσεται η θεωρητική τεκμηρίωση του θέματος, βασισμένη σε έγκυρες επιστημονικές πηγές της ελληνικής και διεθνούς βιβλιογραφίας. Τα επιμέρους κεφάλαια πρέπει να φέρουν σαφείς και περιεκτικούς τίτλους και να παρουσιάζουν τις υπάρχουσες θεωρίες, τα ερευνητικά δεδομένα και τις απόψεις άλλων ερευνητών που σχετίζονται με το υπό μελέτη αντικείμενο. Ιδιαίτερη έμφαση δίνεται στην κριτική σύνθεση της βιβλιογραφίας, στην ανάδειξη των υφιστάμενων κενών της επιστημονικής γνώσης και στην τεκμηρίωση της αναγκαιότητας της συγκεκριμένης μελέτης. Το Γενικό Μέρος ολοκληρώνεται με τη σαφή διατύπωση του σκοπού της έρευνας και των ερευνητικών υποθέσεων ή ερωτημάτων. Οι πίνακες, οι εικόνες και τα σχήματα αριθμούνται διαδοχικά, σύμφωνα με τη σειρά εμφάνισής τους στο κείμενο.
Ειδικό Μέρος Ερευνητικής Διπλωματικής Εργασίας
[bookmark: bookmark19][bookmark: bookmark20]Στο Ειδικό Μέρος παρουσιάζεται η ερευνητική διαδικασία που ακολουθήθηκε για την εκπόνηση της μελέτης. Η μεθοδολογία πρέπει να ανταποκρίνεται στα ερευνητικά ερωτήματα και να τεκμηριώνεται επαρκώς. Ενδεικτικά, το Ειδικό Μέρος περιλαμβάνει τα ακόλουθα υποκεφάλαια:
• Σκοπός της μελέτης και ερευνητικές υποθέσεις ή ερευνητικά ερωτήματα
• Πληθυσμός και δείγμα της μελέτης
• Υλικό και μέθοδοι / Μεθοδολογία
• Ζητήματα ηθικής και δεοντολογίας (όπου απαιτείται)
• Αποτελέσματα
• Συζήτηση
• Συμπεράσματα

Ειδικό Μέρος Βιβλιογραφικής Ανασκόπησης
Στην περίπτωση βιβλιογραφικής ανασκόπησης, ο μεταπτυχιακός φοιτητής ή η μεταπτυχιακή φοιτήτρια προβαίνει σε συστηματική και τεκμηριωμένη παρουσίαση της διαθέσιμης επιστημονικής βιβλιογραφίας σχετικά με το υπό διερεύνηση θέμα. Η εργασία πρέπει να παρουσιάζει κριτική ανάλυση, σύνθεση και αξιολόγηση των διαθέσιμων επιστημονικών δεδομένων, αναδεικνύοντας τα σημαντικότερα ευρήματα, τις αποκλίσεις και τα υφιστάμενα κενά της βιβλιογραφίας.
Η προτεινόμενη δομή περιλαμβάνει:
• Σκοπό
• Μεθοδολογία αναζήτησης και επιλογής της βιβλιογραφίας
• Αποτελέσματα
• Συζήτηση
• Συμπεράσματα
[bookmark: bookmark21][bookmark: bookmark22]Ιδιαίτερη έμφαση πρέπει να δίδεται στην περιγραφή της στρατηγικής αναζήτησης της βιβλιογραφίας, των κριτηρίων επιλογής των μελετών και, όπου ενδείκνυται, της ποιοτικής αξιολόγησής τους με τη χρήση διεθνώς αναγνωρισμένων εργαλείων αξιολόγησης. Οι βιβλιογραφικές αναφορές πρέπει να προέρχονται, κατά κύριο λόγο, από δημοσιεύσεις της διεθνούς επιστημονικής βιβλιογραφίας.

Ελληνική και Αγγλική Περίληψη (Abstract)
[bookmark: bookmark23][bookmark: bookmark24]Η περίληψη πρέπει να αποτυπώνει συνοπτικά το περιεχόμενο τις Μεταπτυχιακής Διπλωματικής Εργασίας και να περιλαμβάνει τον σκοπό, τη μεθοδολογία, τον πληθυσμό ή το δείγμα τις μελέτης (όπου εφαρμόζεται), τα κυριότερα αποτελέσματα και τα βασικά συμπεράσματα. Η έκτασή τις δεν πρέπει να υπερβαίνει τις 500 λέξεις. Δεν επιτρέπεται η χρήση βιβλιογραφικών παραπομπών ή συντομογραφιών που δεν έχουν προηγουμένως επεξηγηθεί. Μετά την περίληψη παρατίθενται έως πέντε (5) λέξεις-κλειδιά.

Ε. Βιβλιογραφία
Στη βιβλιογραφία περιλαμβάνονται οι πηγές που χρησιμοποιήθηκαν για την εκπόνηση της Μεταπτυχιακής Διπλωματικής Εργασίας και αναφέρονται στα επιμέρους κεφάλαια του κειμένου. Σε αυτές μπορεί να περιλαμβάνονται ελληνόγλωσσα και ξενόγλωσσα βιβλία, ακαδημαϊκές εργασίες (όπως μεταπτυχιακές διπλωματικές εργασίες και διδακτορικές διατριβές), επιστημονικά άρθρα από έγκυρα ελληνικά και διεθνή επιστημονικά περιοδικά, καθώς και ανακοινώσεις σε επιστημονικά συνέδρια.
Οι βιβλιογραφικές παραπομπές αποτελούν βασικό στοιχείο της επιστημονικής τεκμηρίωσης της εργασίας, καθώς επιτρέπουν την επαλήθευση των αναφερόμενων δεδομένων, τον εντοπισμό των πρωτογενών πηγών και την περαιτέρω αναζήτηση πληροφοριών από τον αναγνώστη.
Για την καταγραφή των βιβλιογραφικών παραπομπών συνιστάται η χρήση του συστήματος Vancouver, το οποίο εφαρμόζεται ευρέως στις επιστήμες υγείας και βασίζεται στην αριθμητική αναφορά των πηγών σύμφωνα με τη σειρά εμφάνισής τους στο κείμενο. Για τη διαχείριση και την ορθή μορφοποίηση των βιβλιογραφικών αναφορών μπορούν να χρησιμοποιούνται ειδικά λογισμικά διαχείρισης βιβλιογραφίας, όπως ενδεικτικά τα Zotero, Mendeley ή EndNote.
Όλες οι βιβλιογραφικές αναφορές που παρατίθενται στο κείμενο (και μόνο αυτές) καταχωρούνται στο κεφάλαιο «Βιβλιογραφία» με αύξοντα αριθμό, σύμφωνα με τη σειρά με την οποία εμφανίζονται στο κείμενο, ανεξάρτητα από το αν πρόκειται για ελληνόγλωσσες ή ξενόγλωσσες πηγές. Η μορφοποίηση των βιβλιογραφικών αναφορών πρέπει να είναι ομοιογενής και να ακολουθεί με συνέπεια το επιλεγμένο σύστημα βιβλιογραφικών παραπομπών.
Θα πρέπει να τονιστεί ότι οι βιβλιογραφικές αναφορές πρέπει να προέρχονται, κατά κύριο λόγο, από επιστημονικά άρθρα δημοσιευμένα σε έγκυρα επιστημονικά περιοδικά.

ΣΤ. Παραρτήματα
Στα παραρτήματα μπορούν να περιλαμβάνονται συμπληρωματικά στοιχεία που κρίνονται χρήσιμα για την πληρότητα της Μεταπτυχιακής Διπλωματικής Εργασίας, αλλά δεν εντάσσονται στο κύριο σώμα του κειμένου, όπως χρησιμοποιηθέντα έντυπα, ερωτηματολόγια, αναλυτικοί πίνακες, γραφικά ή άλλο υποστηρικτικό υλικό.

Ζ. Υποβολή και Ανάρτηση της Μεταπτυχιακής Διπλωματικής Εργασίας
Μετά την επιτυχή υποστήριξη και έγκριση της Μεταπτυχιακής Διπλωματικής Εργασίας από την Τριμελή Εξεταστική Επιτροπή, η τελική εγκεκριμένη μορφή της αναρτάται υποχρεωτικά στο Ψηφιακό Αποθετήριο «ΠΕΡΓΑΜΟΣ», σύμφωνα με τις ισχύουσες αποφάσεις της Συγκλήτου του Εθνικού και Καποδιστριακού Πανεπιστημίου Αθηνών (Ε.Κ.Π.Α.).








Ενδεικτική Δομή Μεταπτυχιακής Διπλωματικής Εργασίας
	Α/Α
	Ενότητα

	1
	Εξώφυλλο και Εσώφυλλο

	2
	Ευχαριστίες (προαιρετικά)

	3
	Περίληψη στην Ελληνική Γλώσσα

	4
	Περίληψη στην Αγγλική Γλώσσα (Abstract)

	5
	Πίνακας Περιεχομένων

	6
	Κατάλογος Συντομογραφιών/Ακρωνυμίων (εφόσον υπάρχουν)

	7
	Εισαγωγή

	8
	Γενικό Μέρος

	9
	Ειδικό Μέρος

	10
	Σκοπός και ερευνητικά ερωτήματα/υποθέσεις

	11
	Μεθοδολογία

	12
	Αποτελέσματα

	13
	Συζήτηση (ερμηνεία κύριων ευρημάτων, πρωτοτυπία της μελέτης, περιορισμοί και προτάσεις για περαιτέρω έρευνα)

	14
	Συμπεράσματα

	15
	Βιβλιογραφία

	16
	Παραρτήματα (εφόσον υπάρχουν)





Υποδείγματα Εξωφύλλου και Εσωφύλλου

Παρατίθενται τα υποδείγματα εξωφύλλου και εσωφύλλου της Μεταπτυχιακής Διπλωματικής Εργασίας, τα οποία θα πρέπει να χρησιμοποιούνται από τους μεταπτυχιακούς φοιτητές/τις μεταπτυχιακές φοιτήτριες του Π.Μ.Σ. «Καρδιομεταβολική Ιατρική».

ΔΙΠΛΩΜΑΤΙΚΗ ΕΡΓΑΣΙΑ
Ονοματεπώνυμο Μεταπτυχιακού/Ης Φοιτητή/τριας

Τριμελής Εξεταστική Επιτροπή:
Επιβλέπων/ουσα:
Ονοματεπώνυμο
Βαθμίδα και Τμήμα/Φορέας (π.χ. Καθηγητής Καρδιολογίας, Ιατρική Σχολή ΕΚΠΑ)

Μέλη:
Ονοματεπώνυμο
Βαθμίδα και Τμήμα/Φορέας

